Ідэя стварыць фільм пра цымбалістаў Беларусі зарадзілася ў галаве адной вельмі абаяльнай жанчыны педагога Алены Анатольеўны Барысенка. Алена Анатольеўна вучыць дзяцей іграць на цымбалах у гімназіі № 174 г. Мінска і ў Цэнтры дадатковай адукацыі школьнікаў "Ранак" Маскоўскага раёна. У цымбальных колах яе яшчэ ведаюць як кіраўніка клуба цымбалістаў "Гусляр" і музея "Спеў цымбалаў".